หนุ่มกาฬสินธุ์ จุดไฟเผาบ้านตัวเองวอด ฉุนขอเงินแม่วัย 68 แล้วไม่มีให้
หนุ่มกาฬสินธุ์ วัย 34 ปี จุดไฟเผาบ้านตัวเองวอดทั้งหลัง หลังฉุนจัด ขอเงิน 1000 บาทไปหางานทำที่กรุงเทพฯ แต่แม่ไม่มีให้วันที่ 16 ม.ค.63 ผู้สื่อข่าวรายงานว่า เจ้าหน้าที่ตำรวจ สภ.กุฉินารายณ์ จ.กาฬสินธุ์ รับแจ้งเหตุไฟไหม้บ้านเรือนประชาชนในชุมชนบ้านหนองหูลิง ม.16 ต.บัวขาว อ.กุฉินารายณ์ จ.กาฬสินธุ์ จึงประสานเจ้าหน้าที่ดับเพลิงเข้าตรวจสอบที่เกิดเหตุพร้อมด้วย นายธนเสฏฐ์ ชัยสงครามธนฑัต นายกเทศมนตรีเมืองกุฉินารายณ์ หน่วยกู้ภัยเมตตาธรรมกาฬสินธุ์ อ.กุฉินารายณ์ หน่วยกู้ภัยกุดหว้า เจ้าหน้าที่สำนักงานป้องกันและบรรเทาสาธารณภัย จ.กาฬสินธุ์ สาขากุฉินารายณ์ เจ้าหน้าที่ฝ่ายปกครอง และเจ้าหน้าที่ดับเพลิงเทศบาลเมืองกุฉินารายณ์ในที่เกิดเหตุเป็นบ้าน 2 ชั้น ครึ่งปูนครึ่งไม้ โดยมี นางสั่น อายุ 68 ปี เป็นเจ้าของบ้าน เพลิงกำลังลุกไหม้บ้านทั้งหลังอย่างรวดเร็ว เจ้าหน้าที่ได้ช่วยกันฉีดน้ำสกัดไฟอย่างเต็มที่ ใช้เวลากว่า 1 ชั่วโมงจึงสามารถควบคุมเพลิงไว้ได้ แต่บ้านก็ถูกไฟไหม้ทั้งหลัง เนื่องจากชั้นบนของบ้านเป็นไม้ ซึ่งเป็นเชื้อเพลิงอย่างดี และยังมีทรัพย์สิน รวมถึงเครื่องใช้ไฟฟ้าถูกไฟไหม้เสียหายเกือบทั้งหมด โชคดีที่ไม่มีผู้ได้รับบาดเจ็บหรือเสียชีวิตเบื้องต้นทราบว่า สาเหตุการเกิดไฟไหม้ครั้งนี้เกิดจากลูกชายเจ้าของบ้าน ทราบชื่อคือ นายวิชัย อายุ 34 ปี เป็นผู้จุดไฟเผาบ้าน เจ้าหน้าที่ตำรวจจึงควบคุมตัวไว้สอบสวน และนำตัวไประงับสติอารมณ์ที่โรงพักจากการสอบสวน นายวิชัย ยอมรับว่า เป็นคนจุดไฟเผาบ้านจริง เนื่องจากก่อนเกิดเหตุตนได้ขอเงินนางสั่น ผู้เป็นแม่ 1000 บาท เพื่อที่จะเดินทางไปทำงานกรุงเทพฯ แต่แม่ไม่มีให้ และไม่รู้จะหาที่ไหนมาให้ เพราะนายวิชัย อยู่บ้านไม่ได้ทำงาน เที่ยวเตร่ไปวันๆ จึงเกิดความโมโหและไม่พอใจ จึงนำไฟแช็กจุดไฟเผาตู้เสื้อผ้าภายในบ้าน ก่อนที่จะลุกลามไหม้บ้านเสียหายทั้งหลัง เจ้าหน้าที่จึงนำตัวส่งพนักงานสอบสวน สภ.กุฉินารายณ์ จ.กาฬสินธุ์ ดำเนินคดีตามกฎหมายต่อไป.
หนุ่มกาฬสินธุ์วัย 34 ปี จุดไฟเผาบ้านตัวเองวอดทั้งหลัง หลังฉุนจัด ขอเงิน 1000 บาทไปหางานทำที่กรุงเทพฯ แต่แม่ไม่มีให้ 
ไฟไหม้,ไฟไหม้บ้าน,จุดไฟเผาบ้าน,เผาบ้าน,กาฬสินธุ์,ข่าววันนี้,ข่าวทั่วไป